  Туспуктэм: Полина Уразова Наталия Сильвестрова Удмуртиын лемтэй мертчиськон нырысетӥ кык учыръёс пусъемын. Вир сюпсисьёс Пичи Пурга ёросысь пӧртэм гуртъёсын улӥсьёс (ардылос адями но пинал) борды кутскизы. Со сярысь Роспотребнадзорлэн элькунъя управлениезлэн пресс-службаез ивортӥз. Кыказ ик учырын лемтэйёс корка котырын мертчиськемын. Одӥгзэ нимы-кибыез лемтэй энцефалитлы но лемтэй боррелиозлы эскеризы, черъёсты ӧз шедьтэ. Шугадӟонэ шедемъёслэн лемтэй энцефалитлы пумит прививказы вылымтэ. Пиналлы иммуноглобулин пуктӥз, арлыдо муртлы - антибиотик.  Лемтэй энецефалитлэсь утиськон ласянь тужгес пайдаё амал – прививка. 30-тӥ южтолэзьлы Удмуртиын сое 38 мурт 782 мурт пуктӥз. Вакцина котькуд эмъюртын вань. Лемтэез эмъяськонниын яке ас коже поттыны луэ. Нымы-кибыез, пачкатытэк, пияла посудае пононо но матысь лабораторие нуоно. Соос Ижкарын, Воткаын, Глазкарын, Можгаын, Сарапулын, Балезиноын, Эграын, Уваын вань (ужан дырзэс, телефон номерзэс татысь тодыны луоз). Тодэ вайытом, 2022-тӥ арын адями борды лемтэй мертчиськон нырысетӥ учырез 12-тӥ оштолэзе пусйизы. Тегъёс: Тазалык лемтэй тазалыкезутён Удмуртия ПичиПурга  